Simba Makoni

Simbarashe Herbert Stanley Makoni (født 23. mars 1950 i Rusape i Sør-Rhodesia) er en zimbabwisk politiker, og var kandidat til presidentvalget i Zimbabwe 29. mars 2008.Fanuel Jongwe, "Ex-minister takes on Mugabe" , AFP (The Times, South Africa), February 5, 2008.Sylvia Manika and Blessing Zulu, "Former Finance Minister Makoni Jumps Into Zimbabwe Presidential Race", VOA News, February 5, 2008. 
Han var finansminister og minister for økonomisk utvikling i Robert Mugabes regjering fra 2000 til 2002. Han møtte sterk motstand for sin økonomiske politikk i denne perioden, da den sto i sterk motsetning til oppfatningen til hans partifeller i ZANU-PF.Basildon Peta, "Mugabe faces first real challenge as former minister launches bid to take presidency", The Independent (UK), February 6, 2008.   

 Bakgrunn og utdannelse 

Simba Makoni har utdannelse fra England som kjemiker i perioden for den såkalte ”Andre Chimurenga” (Frigjøringskrigen på 1970-tallet mot Ian Smith-regimet). På den tiden representerte han ZANU i Europa. Han tok BSc ved Leicester Polytechnic og en PhD ved Leeds University i medisinsk kjemi.Simba Makoni 

 Karriere som politiker 
 Etter uavhengigheten 

Makoni ble utnevnt til visejordbruksminister etter uavhengigheten i 1980, 30 år gammel. Senere var han energiminister, direktør for Southern African Development Community (SADC) og returnerte til regjeringen da Mugabe utnevnte ham til finansminister 15. juli 2000, etter det zimbabwiske parlamentsvalget i juni 2000."Mugabe drops key men from new cabinet", Reuters (IOL), July 15, 2000. Som finansminister gikk han inn for devaluering av den  zimbabwiske dollaren, en politikk som Mugabe ikke støttet. Han ble derfor erstattet med Herbert Murerwa i regjeringen som ble utnevnt 25. august 2002."Mugabe names new cabinet", Sapa-AFP (IOL), August 25, 2002. I 2003 ble det sagt at Makoni ble foretrukket som erstatning for Mugabe både av enkelte partifeller i ZANU-PF og deler av opposisjonen Bevegelse for demokratisk endring (Movement for Democratic Change, MDC), samt av afrikanske forhandlere.John Battersby, "Is Mugabe on the way out?", Saturday Star (IOL), May 3, 2003.

 Presidentkandidat 2008 

I januar 2008 rapporterte BBC at Simba Makoni muligens kunne bli nominert til å stille som motkandidat til Mugabe i presidentvalget 29. mars."Mugabe faces rival inside party", BBC News, January 14, 2008 (accessed February 07, 2008).

5. februar 2008 arrangerte Simba Makoni en pressekonferanse i Harare der han kunngjorde at han vil stille som Mugabes motkandidat til presidentvalget. Fram til det tidspunktet hadde han bl.a  vært med i ZANU-PFs politbyrå.

Makoni sa til journalisteneMbudzi warns CIO : "På grunnlag av svært omfattende og intensive konsultasjoner med partimedlemmer og aktivister over hele landet, og også med andre utenfor partiet, har jeg akseptert utfordringen, og vil herved informere det zimbabwiske folk om at jeg stiller som presidentkandidat". Videre sa han: "jeg deler smerten og pinen til alle zimbabwere over de ekstremt vanskelige tidene vi har måttet tåle i nærmere 10 år nå" og "jeg deler også den utbredte oppfatningen om at dette er et resultat av feilslått nasjonalt lederskap – og at en utskiftning på det nivået er en forutsetning for at vi skal kunne få en forandring på andre nivå i våre nasjonale bestrebelser."

Makoni sa at han gjerne ville stilt som ZANU-PF kandidat, men siden det ikke var mulig stiller han som uavhengig kandidat."Makoni: Mugabe's Waterloo", Daily News (South Africa), February 7, 2008, page 15.

Joseph Chinotimba, en beryktet krigsveteran som i 2000 ledet de voldelige okkupasjonene av store kommersielle gårder drevet av hvite stor-bønder, kom med trusler om bruk av vold mot Makoni etter kunngjøringen.The Herald (accessed February 07, 2008) Et framtredende ZANU-PF medlem, Emmerson Mnangagwa, fortalte det nasjonale fjernsynsselskapet ZBC TV at Makoni hadde ekskludert seg selv fra partiet ved å stille som kandidat til en stilling der partiet allerede hadde valgt en annen. Den regjeringskontrollerte avisen The Herald anklaget Makoni for å være en brikke i Storbritannias spill for å splitte ZANU-PF, slik at Morgan Tsvangirai - leder for den ene av to MDC-fraksjoner - skulle kunne vinne valget."Makoni has expelled himself from Zanu PF - Mnangagwa"   ,  AFP (newzimbabwe.com), February 6, 2008 (accessed February 7, 2008).

7. februar avviste Makoni anklager om at han var en brikke for Vesten eller at han ble brukt av ZANU-PF for å splitte opposisjonen. Han sa også at ZANU-PFs statutter ikke åpnet for “selv-ekskludering”, og at han fortsatt betrakter seg som ZANU-PF medlem så sant han ikke blir utvist fra partiet på en formelt riktig måte. Han refererte også til støtte han hevder å ha innen ZANU-PF, og oppfordret disse tilhengerne til å “forbli trofaste og ikke la seg skremme”."I am my own man, says determined Makoni", Reuters (IOL), February 8, 2008. Kort tid etter uttalte ZANU-PF talsmannen Nathan Shamuyarira at Makoni var ekskludert fra partiet i henhold til gjeldende partiregler, og at de som eventuelt støtter Makoni også vil bli ekskludert. 11. februar uttalte Morgan Tsvangirai at Makoni var "gammel vin i en ny flaske", og at han ikke ville alliere seg med Makoni til valget."Mugabe rival expelled from party", BBC News, 12 February 2008. 
15. februar uttalte Arthur Mutambara – lederen for den andre fraksjonen av MDC – at han ikke vil stille som presidentkandidat, men heller støtte Simba Makoni.Fikile Mapala, "Mutambara withdraws from race, backs Makoni" , newzimbabwe.com, February 15, 2008. Flere prominente kritikere av Mugabe-regimet har uttrykt stor respekt for og støtte til Makonis kandidatur.
Mugabe snakket for første gang om Makonis kandidatur 21. februar, og beskrev det som "fullstendig skammelig". Han sammenlignet bl.a. Makoni med en prostituert, og kritiserte Makoni for det han anså som en selv-høytidelig holdning."Mugabe labels rebel former finance minister 'prostitute'", AFP, February 21, 2008.Lebo Nkatazo, "Mugabe says Makoni 'worse than a prostitute'"   , newzimbabwe.com, February 21, 2008.

Da Makoni startet sin kampanje 29. februar, var ZANU-PF-tungvekter og tidligere innenriksminister Dumiso Dabengwa og tidligere parlaments-president Cyril Ndebele tilstede for å vise sin støtte."Rival wins key supporter", BBC News, March 1, 2008. Makoni har også fått støtte fra en tidligere markert politiker både innenfor ZANU-PF på 80-tallet og som motkandidat til Mugabe i presidentvalget i 1990, Edgar Tekere.

Dette er første gang en sterk kandidat innen ZANU-PF stiller som motkandidat til president Mugabe, og det knytter seg stor spenning til den videre utviklingen fram mot valget."Mugabe’s Challenger Says No to an Alliance With Opposition" Intervju med professor i statsvitenskap John Makumbe, Voice of America, 26. februar 2008. Spørsmålet er om Makoni er for sent ute til å samle tilstrekkelig støtte, og om hans kandidatur hovedsakelig vil splitte ZANU-PF eller opposisjonen. Særlig på landsbygda har Mugabe tradisjonelt hatt stor oppslutning, og nyhetstilgangen der er i stor grad begrenset til statskontrollerte aviser og radio. I byene har MDC hatt betydelig oppslutning de siste årene. Et annet vesentlig spørsmål er selvsagt i hvilken grad Mugabe vil benytte seg av valgfusk, noe som skjedde i stor grad ved valget i 2002.

 Referanser 

 Eksterne lenker 
 BBC-intervju med Simba Makoni, 7,5 min, februar 2008
  Simba Makonis web-side

Kategori:Zimbabwiske politikere
Kategori:Personer fra Manicaland
Kategori:Fødsler i 1950